Proteksiyonismo

upright=1.35|thumb|Poskard laban sa malayang kalakalan, 1910. Ipinapakita na ang proteksiyonismo ay nagbubunga ng kaunlaran at magandang sahod, samantalang ang malayang kalakalan ay humahantong sa kawalan ng trabaho at paghihirap.
Ang proteksiyonismo, na kung minsan ay tinatawag na proteksiyonismo sa kalakalan, ay ang patakarang pang-ekonomiya ng paghihigpit sa mga inaangkat mula sa ibang mga bansa sa pamamagitan ng mga pamamaraan tulad ng mga taripa sa mga inangkat na produkto, mga kota sa pag-aangkat, at iba't iba pang  mga regulasyon ng pamahalaan. Ipinapangatuwiran ng mga tagapagtaguyod na ang mga proteksiyonistang patakaran ay nagtatanggol sa mga prodyuser, negosyo, at manggagawa ng sektor na nakikipagkompitensiya sa mga inaangkat mula sa mga dayuhang kakompetensiya at nagdadagdag sa kita ng gobyerno. Nangangatwiran naman ang mga kalaban na ang mga patakarang proteksiyonista ay nagpapababa ng kalakalan, at negatibong nakakaapekto sa mga mamimili sa pangkalahatan (sa pamamagitan ng pagtataas ng presyo ng mga inangkat na produkto), pati na rin sa mga prodyuser at manggagawa sa mga sektor ng pagluluwas, kapwa sa bansang nagpapatupad ng mga patakarang proteksiyonista at sa mga bansang tinatamaan ng mga proteksiyon.

Pangunahing isinusulong ang proteksiyonismo ng mga partidong may nasyonalistikong pananaw sa ekonomiya, habang karaniwang sinusuportahan naman ng mga partidong pampolitika na liberal sa ekonomiya ang malayang kalakalan.

May pagkakaisa sa hanay ng mga ekonomista na ang proteksiyonismo ay may negatibong epekto sa paglago at kapakanang pang-ekonomiya, samantalang ang malayang kalakalan at ang pagbawas ng mga hadlang sa kalakalan ay may makabuluhang positibong epekto sa pag-unlad ng ekonomiya.Mankiw, N. Gregory (24 Abril 2015). "Economists Actually Agree on This: The Wisdom of Free Trade" [Talagang Sumasang-ayon Dito ang mga Ekonomista: Ang Karunungan ng Malayang Kalakalan] (sa wikang Ingles). . The New York Times. Nakuha noong 10 Agosto 2021. "Sikat ang mga ekonomista sa hindi pagkakasundo sa isa't isa.... Ngunit ang mga ekonomista ay umabot sa halos pagkakaisa sa ilang mga paksa, kabilang ang pandaigdigang kalakalan." (Isinalin mula sa Ingles)See P. Krugman, "The Narrow and Broad Arguments for Free Trade" [Ang Makitid at Malawak na Argumento para sa Malayang Kalakalan] (sa wikang Ingles), American Economic Review, Papers and Proceedings, 83(3), 1993 ; at P. Krugman, Peddling Prosperity: Economic Sense and Nonsense in the Age of Diminished Expectations [Paglalako ng Kaunlaran: Katuturan at Kalokohan sa Panahon ng Huminang mga Inaasahan] (sa wikang Ingles), New York, W.W. Norton & Company, 1994. Maraming pangunahing ekonomista, tulad ni Douglas Irwin, ang tumutukoy sa proteksiyonismo bilang isang mahalagang salik na nag-ambag sa ilang krisis sa ekonomiya, lalo na sa Malawakang Depresyon. Nag-aalok ang ekonomistang Bagong Keynesyano na si Paul Krugman ng mas reserbadong pananaw: na ang mga taripa ay hindi ang pangunahing sanhi ng Malawakang Depresyon kundi tugon lamang dito, at na ang proteksiyonismo ay isa lamang maliit na pinagmumulan ng inepisyensiyang alokatibo. Bagama't ang liberalisasyon ng kalakalan ay maaaring minsang humantong sa hindi pantay na pagkakabahagi ng mga pagkalugi at kita, at sa maikling panahon ay magdulot ng dislokasyong ekonomiko sa mga manggagawa sa mga sektor na nakikipagkompitensiya sa inaangkat, ang malayang kalakalan ay nagpapababa sa mga gastos ng mga kalakal at serbisyo para sa kapwa mga prodyuser at mamimili.

 Talababa 

 Mga sanggunian 

Kategorya:Mga ideolohiyang pang-ekonomiya